internet vaartha 171 Views
కోల్‌కతా : భారత్‌తో మ్యాచ్‌ ఓటమి అనంతరం తనపై వస్తున్న విమర్శల పైన పాకిస్థాన్‌ కెప్టెన్‌ షాహిద్‌ అఫ్రిది స్పందించాడు.కాగా తనపైన అభిమానుల ఆగ్రహజ్వాలలను తాము సానుకూలంగా తీసుకుంటామని, ప్రయత్న లోపం లేకుండా 100 శాతం మైదానంలో కష్టపడితే అదే నాకు సంతృప్తి అని అఫ్రిది వివరించాడు. కానీ గెలిచామా, లేక ఓడామా అన్నది తాను పెద్దగా పట్టించుకోనని,మైదానంలో తప్పిదాలను తగ్గించడం పైన దృష్టి పెట్టామన్నాడు. బౌలర్లు, బ్యాట్స్‌మన్‌లు మంచి ఫాంలో ఉన్నారని, పొరపాట్లను తగ్గించడంపై కసరత్తు చేస్తున్నట్లు పేర్కొన్నాడు.కాగా నేడు పాకిస్థాన్‌,న్యూజిలాండ్‌ మధ్య మ్యాచ్‌ ఉంది, ఈ సందర్భంగా అఫ్రిది మాట్లాడుతూ భారత్‌తో మ్యాచ్‌ సందర్భంగా కొన్ని తప్పిదాలు జరిగాయి. వాటిని న్యూజిలాండ్‌తో జరిగే మ్యాచ్‌లో పునరావృతం కానివ్వమని,కోల్‌కతాలో పిచ్‌ పరిస్థితి అంచనా వేయడంలో పొరపాటు జరిగిందన్నాడు.అయినా భారత్‌తో మ్యాచ్‌ అయిపోయిందని,దాని గురించి ఆలోచించడం లేదన్నాడు.కాగా రానున్న మ్యాచ్‌లో తప్పిదాలు జరుగకుండా చూసుకుంటామని,క్రికెట్‌ చాలా క్రుయల్‌ గేమ్‌ అని,చాలా మంది ఆటగాళ్లు ఏడుస్తూ నిష్క్రమించారని, మొహాలీ పిచ్‌ తమకు అనుకూలిస్తుందన్న న్యూజిలాండ్‌ కోచ్‌ వ్యాఖ్యలను అఫ్రిది ఖండించాడు.
ఒత్తిడిలో ఎలా ఆడాలో నేర్చుకుంటే మంచి ఫలితాలు వస్తాయి : ఇమ్రాన్‌
పాకిస్థాన్‌ కెప్టెన్‌ షాహిద్‌ అఫ్రిదిపై క్రికెట్‌ లెజెండ్‌ ఇమ్రాన్‌ ఖాన్‌ ఆగ్రహం వ్యక్తం చేశాడు. టి20 వరల్డ్‌ కప్‌లో భాగంగా భారత్‌తో జరిగిన మ్యాచ్‌లో 6 వికెట్లుతో పాక్‌ పరాజయం పొందిన సంగతి తెలిసిందే.కాగా ఈ సందర్భంగా గెలుపు ఓటములతో సంబంధం లేకుండా వంద శాతం ఆడటం గురించి ఆలోచిస్తామని అఫ్రిది పేర్కొన్నాడు.దీనిపై ఇమ్రాన్‌ ఖాన్‌ మాట్లాడుతూ మాటలు కట్టిపెట్టి ఆట ఆడటం మొదలుపెట్టాలని,ఒత్తిడిలో ఎలా ఆడాలో నేర్చుకుంటే మంచి ఫలితాలు వస్తాయని ఆయన సూచించాడు.కాగా ఈ మ్యాచ్‌కు ముందు క్యాబ్‌ సన్మానానికి హాజరైన సందర్భంగా భారత్‌తో ఎలా ఆడితే ఒత్తిడిని జయించవచ్చు? భారత్‌తో ఎలా ఆడాలి ? వంటి విలువైన సలహాలను ఇమ్రాన్‌ ఖాన్‌ పాక్‌ జట్టుకి ఇచ్చాడు.